"Ühenduses" dr Charles Stanleyga.
Et evangeelium leviks kõikjale.
Täna saates: "Kuidas tõotust kätte saada"
Piiblis on palju imelisi tõotusi.
Tõotus on Jumala teadaanne selle kohta,
et Ta tahab meid oma armust õnnistada,
üht- või teistpidi.
Tõotused on Pühakirjas olulisel kohal.
Piibli algusest lõpuni.
Üks tõotus teise järel.
Jumala armastuse väljendus.
Jumala hoolimise väljendus.
Selle väljendus, mida Jumal tahab teha meie heaks, meie sees ja kaudu.
Samuti Jumala tahte, eesmärgi ja plaani väljendus.
Mitte üksnes meie elu, vaid kogu kuningriigi jaoks.
Tõotus tõotuse järel, mõelge.
Pikkade sajandite möödudes ei ole ühtainustki tõotust unustatud.
Jumal pole murdnud mitte ühtegi tõotust.
Vaat sellist Jumalat teenimegi.
Mõeldes kõigile neile tõotustele ja et Ta on need meile andnud...
Need toovad au Talle, aga on antud meile.
Kui nii, peaks need olema meie elus väga tähtsad.
Peaksime olema iga päev tänulikud Jumala antud tõotuste eest.
Ja kui nüüd mõelda, siis kõik, mida sa Tema kohta usud,
kõik, mida sa Jeesuse kohta usud, kõik su tõekspidamised -
need põhinevad Jumala tõotustel.
Kui mõelda nende tähtsusele,
on selge, kuivõrd viletsas olukorras inimesed on.
Siin on olemas kõik tõotused, kogu rikkus.
Rikkus, mis on niivõrd sügav, ääretu ja määratu.
See on inimeste käeulatuses, aga nad ei püüdle selle poole.
Milline kohutav patt.
Olla Jumala laps, Jeesuse Kristuse järgija,
omada Jumala antud lubadusi,
kuid jätta need kõrvale, lasta neil lihtsalt olla.
Me nuriseme ja kurdame selle üle, mida meil pole,
mida üle elame ja millest läbi läheme.
Me ei mõista aga seda,
et siinsamas Jumala Sõnas on täpselt see, mida vajame.
Seepärast on ülimalt oluline mõista, mis tõotused on.
See on Jumala tõotuste teemalise sarja neljas jutlus.
Täna räägime, kuidas tõotust kätte saada.
Tõotus on kõigest sõnad paberil, kuni sellega midagi ei tehta.
Kuulake tähelepanelikult.
Tehke märkmeid. Teil on kindlasti tõotusi, mida välja kuulutate.
Miks seda teete? Kas usute ka päriselt, et need tõotused on teile?
Tahaks loota. Teeme lahti Heebrealastele 10. peatüki.
Loen siit meie kinnitamiseks paar salmi.
Meid kinnitatakse läbi terve Heebrea kirja.
Siin on inimestel rasked ajad.
Pühakiri ütleb...
See on 34. salm 10. peatükist.
"Te olete ju koos vangidega kannatanud
ja rõõmuga talunud oma vara riisumist,
teades, et teil endal on parem ja jäädav varandus."
Suurte kaotuste aeg.
"Ärge siis heitke ära oma julgust, mis saab suure palga!"
Ja nüüd: "Teile läheb vaja kannatlikkust,
et te Jumala tahtmist täites saaksite kätte tõotuse."
Kui küsiksin, mis on teie lemmiktõotus, teaksid paljud vastata.
Paljud mitte.
Kuna te pole võtnud omaks mõtet,
et Pühakirjas toodud lubadus on mõeldud ka teile.
Tahan paari asja selgitada.
Et mõistaksite, miks tõotused on teie elus niivõrd olulised.
Ja kuidas te võite ise otsustada,
et usute Ta sõnu, ja haarata tõotusest.
Vaatame, mida Pühakiri ütleb.
Mõni asi ilmub ka ekraanil.
Jutluse kõige tähtsama osa juurde olen lisanud rohkem märkmeid,
et see oleks läbinisti arusaadav.
Nii, esimene küsimus...
Et rääkida lubadustest igakülgselt, tuleb esitada mõned küsimused.
Esimene küsimus on,
kas kõik Pühakirjas toodud lubadused on mõeldud meile ka praegu.
Mis te arvate? - Jah.
Seda ma kartsingi.
Ei ole.
Mitte kõik Piibli lubadused ei ole meie jaoks.
Kasvõi teie, naised.
Kas Jumal ütleb teile 90-aastaselt, et te saate lapse?
Ei ütle.
Ja ükski mees siin ei arva, et ta saab 100-aastaselt isaks.
Jumal andis selle lubaduse Aabrahamile ja Saarale,
mitte meile praeguseks.
Kuulake, mida mul on öelda.
See on ülitähtis.
Paljud tõotustest ei ole küll mõeldud otseselt meile,
aga Jumal on need andnud teistele meie kasuks.
Kui vaadata Jumala tööd Aabrahami elus,
või Joosua, Joosepi, Taaveti või Taanieli elus,
näeme põhimõtteid, millest Jumal oma tegevuses juhindus.
Ta ei ole andnud neid tõotusi meile, vaid Ta andis need teistele.
Küll aga meie ja kõigi tulevaste põlvede jaoks.
Me näeme, kuidas Jumal tollal inimeste keskel liikus.
Ta liigub tänapäeval samamoodi ka meie elus.
Seega teeb Ta midagi samaväärset,
kuigi Ta andis lubaduse neile.
Me näeme, kuidas Jumal täidab meie vajadused ja südameigatsused,
kui vaatame, mida Ta tegi nende elus.
Piibli üks kõnekamaid õppetunde on see,
mida Jumal tegi Joosepiga.
Kui palju on meil Joosepi elust õppida.
Mida Ta tõotas, seda Ta tõotas Joosepile.
Kui loen, mida Ta tegi Joosepi elus,
saan suure õnnistuse ja julgustuse osaliseks.
Ta andis tõotuse Joosepile, aga ühtlasi meie kasuks.
Kas mõistate?
Ta andis tõotused neile, aga need on kasuks ja õpetuseks ka meile.
On ka teine väga tähtis asi.
Kellel on üldse õigus Jumala tõotust enda omaks pidada?
Mis te arvate? Kas see õigus on kõigil?
Kuidas?
Nüüd kuulate küll.
Ei. Kõik ei saa.
Ainult usklikud võivad Jumala tõotust enda omaks pidada. Ühe erandiga.
Uskmatu, päästmata inimene, kes tahab saada päästetud,
võib seda teha.
Kui tunnistad oma suuga, et Jeesus on Issand,
usud südames, et Jumal on äratanud Ta surnuist,
siis sind päästetakse.
Jumal on maailma armastanud ja andnud oma ainusündinud Poja,
et ükski, kes temasse usub, ei hukkuks, vaid et tal oleks igavene elu.
Seega on Jumal andnud tõotusi,
mis on mõeldud kõigile.
Uskmatule kuulub üksnes päästmistõotus.
Seejärel kõik ülejäänud.
Uskmatu ei saa palvetada:
"Jumal, mul on vaja seda ja toda. Palun varusta."
Tal pole õigust. Ta pole Jumala laps ega kuulu Jumala perekonda.
Kas Ta pole mitte meid kõiki loonud? On.
Kui seisad Jumalale vastu ega võta Ta Poega oma Päästjaks,
ei kuulu sa perekonda.
Sul pole õigust neile Jumala tõotustele,
mille Ta on andnud oma lastele.
Kui aga inimene võtab Jeesuse oma elu Päästjaks,
siis võetakse ta Jumala perekonda ja ta saab õiguse ka tõotustele.
Kellel siis on see õigus? See õigus on Jumala lastel.
Kas uskmatu võib tõotusi uskuda? Päästmistõotust küll.
Aga teisi tõotusi? Ei ütleks.
Kas usklik võib uskuda kõiki Jumala tõotusi?
Neid, mis sobituvad sellesse aega.
Neid tõotusi, mille Jumal on andnud oma lastele
ning mis sobivad hetkeolude ja ajaga.
Kui võtta tõotused, mille Jumal on andnud Psalmides...
Ainuüksi neist on rohkem kui küll.
Ja kui võtta Psalmidele lisaks Õpetussõnad...
Igapäevaelu seisukohast on see kullaauk.
Paljud usklikud ei tea,
milline varandus on neil pelgalt nende kahe raamatu näol.
Ja veel, miks peaksime Jumalalt midagi eeldama?
Sest Ta armastab meid.
Ta armastab meid üle kõige.
Tema armastust on võimatu mõõta.
Ta tõotab meid juhtida, suunata.
Ta tõotab täita meie vajadused ja meid kaitsta.
Ja neid tõotusi on veel ja veel. Miks?
Kuna nende kaudu Ta näitab end meile.
"Ma ei hülga sind ega jäta sind maha!"
Keegi muu ei saa sulle seda tõotada.
Ta õpetab sulle teed, mida tuleb käia, ja juhib sind oma silmaga.
Jumal üksi näeb igat inimest.
Kõik need lubadused, mis Piiblisse on kirja pandud.
Paljud Jumala lapsed elavad tõotusvaesuses.
Kuulsite? Tõotusvaesuses.
Tõotused on nende ees, aga nad ei haara neist.
Nad ei usu neisse, nad elavad puuduses.
Nad kahtlevad Jumalas ning nurisevad, kui asjad ei lähe plaanitult.
Jumala suuri tõotusi on terve Piibel täis.
Need on seal sellepärast, et me oleme Ta lapsed.
Mida teha, et need välja teenida? Mitte midagi.
Jumal on andnud meile imelise elu koos Temaga,
täitnud meie vajadused ja igatsused.
"Kui sul on rõõm minust, siis annan sulle, mida su süda kutsub." (Ps 37:4)
Ainult Jumal saab seda tõotada.
Vaadates kõiki neid tõotusi, on raske leida sellist,
mille puhul saaksime midagi ise ära teha.
Peale Jumala usaldamise.
Kuidas saame Ta peale kindlad olla?
Ta on lubanud.
Ja Piiblis öeldakse, et Jumal ei saa valetada.
See on Talle loomuvastane.
Seega loomu poolest Jumal ei valeta ega saagi seda teha.
Ta ju ei muutu.
Kui Jumal on täiuslik, on Ta seda alati. Kui Ta on aus, on Ta seda alati.
Kui Ta on võimas, on Ta seda alati.
Kui Ta on püha, on Ta seda alati. Ta ei muutu.
Seega, mis puudutab Jumala tõotusi ja Ta Sõnas antud lubadusi,
kas võime olla nendes kindlad? Jah.
Nüüd tähtsa küsimuse juurde, millel tahan pikemalt peatuda.
Millistel juhtudel võin haarata kinni piibellikust tõotusest?
Vastus on mitmeosaline, nii et pange see kirja.
Olen juba kolm korda öelnud,
et kui usute tõotusesse, aga ei lase seda käiku,
ei juhtu midagi.
Öelge mulle, kellele kuuluvad Jumala tõotused?
Keegi ütles, et mulle. No väga tore, aitäh.
Jumala tõotused kuuluvad Jumala rahvale.
Kui oled Jumala laps, ütle aamen.
Järelikult kuuluvad Jumala tõotused sulle. Aamen?
Kas tead, kui rikas sa oled?
Viis inimest teavad.
See võib jätta ükskõikseks.
Kuulad?
Kui tõotus puudutab mõnda mu isiklikku vajadust...
Kui tõotus puudutab isiklikku vajadust, on Jumal lubanud selle täita.
Ta on lubanud sind juhatada.
Võtame sellesama Psalmi 32:8.
"Ma teen su targaks ja õpetan sulle teed, mida sul tuleb käia,
ma annan sulle nõu oma silmaga sind juhtides." Ainult Jumal saab nii lubada.
Seega küsimus on, millisel juhul kuulub tõotus mulle.
See kuulub mulle,
kui Jumala Sõnas on olemas lubadus mu vajadus täita.
Psalmist ütleb,
et kui ta vajab otsuse tegemiseks juhtimist, toetub ta tõotusele.
Kas Jumala tõotus mind juhtida kuulub mulle? Jah.
See on konkreetne tõotus, mis on antud meile Jumala Sõnas.
Tema kindel tõotus täita meie isiklik vajadus.
Sellised vajadused on meil kõigil.
Näiteks...
Teisena, kui see sobitub Piibli konteksti.
Ei saa lihtsalt salmi välja rebida ja hakata lubadust enda omaks pidama.
Mis on kontekst?
Hea näide selle kohta oleks 1. Johannese 5:14-15.
Teeme lahti.
Proovin valida teile tuttavaid kirjakohti.
Ta ütleb 14. salmis:
"Ja see ongi see julgus..." Siin on Jumala lubadus.
"Ja see ongi see julgus, mis meil on tema ees,
et kui me midagi tema tahtmist mööda palume, siis tema kuuleb meid.
Kuna me teame, et ta meid kuuleb ...
siis teame ka, et meil on käes need palved..."
Vaata, see on Jumala lubadus õiges kontekstis.
Mis kontekstis?
Et tulen Ta juurde palvega.
Ma palun juhtimist, ning kui see on "tema tahtmist mööda"...
Kui palume Tema tahtmist mööda, siis Ta kuuleb meid.
Ja kui Ta meid kuuleb...
Me teame täie kindlusega, et meil on käes palve, mida oleme palunud.
Siin on veel midagi olulist.
Tõotuse täitumine toob Talle au.
Kui palun Jumalalt midagi, mis pole õige, siis Ta lihtsalt ei anna seda.
Ja kui mu palve on isekas, ei too see Talle au.
Mul pole õigust seda saada.
Kui aga mu palve austab Jumalat,
on mul õigus uskuda, et Ta vastab sellele ja täidab oma lubaduse.
Ja kui see on Jumala tahe mu elu jaoks,
mis on üks tingimustest.
Kui palud midagi, mis pole Tema tahe,
siis Ta ei tee selle heaks midagi.
Vaata.
Võid nihverdada ja proovida olukorda enda kasuks tööle panna.
Võid teha asju, mis on kaheldava väärtusega või ebaseaduslikud.
Jõuad küll sihile, aga siis mõistad, et oled langenud enda seatud lõksu.
Jood enda kokku segatud mürki.
Kui käime Jumala tahtes,
on meil õigus Jumala tõotustele.
Mitte alati ei kiida me Jumala tahet heaks.
Enamik siin tunduvad piisavalt vanad teadmaks, et vastupanu ei vii edasi.
Sõnakuulelikkus on see, mis viib edasi.
Kui palun midagi, mis on Tema tahe minu jaoks...
Eks me kõik ole palunud Jumalalt asju, mis tagantjärele tunduvad rumalad.
Või paarinädalase palvetamise järel on Jumal näidanud, et see pole Ta tahe.
"Jumal, mis Su tahe siis on?" Ta näitab sulle.
Kas Ta mitte ei öelnud, et paluja saab?
Sa otsid ju tarkust ja tunnetust.
Otsid juhatust, sest tahad Talle kuuletuda. Või kuidas?
Seetõttu on Ta kohustatud vastama oma lapse sellisele palvele.
Talle võib loota.
Veel üks asi.
Tõotus kuulub mulle, kui ma käin Jumala tahtes.
Kui sa oled Jumalale sõnakuulelik,
siis on sul õigus ja privileeg saada kätte Jumala tõotused.
Kui käid Tema tahtes, ei tahagi sa seda, mis jääb Ta tahtest välja.
Mõelda, kui rumal on Jumala tahtele vastu panna.
Sellega on nii,
et Jumal tuleb su palvele vastama.
Kui sa paned Ta tahtele vastu, siis...
Jumal on küll valmis, aga sina ei saa vastu võtta.
Või kui esitad Jumalale oma soovi,
ei saa Ta anda, kui see pole Tema tahe.
Ma ei väsi kordamast,
et Jumala tahe on Jumala plaan kindlaks olukorraks.
Su elus pole midagi, mis jätaks Jumala ükskõikseks.
Mitte midagi.
Pole ühtki vajadust, mis jätaks Ta ükskõikseks. Ta varustab kõigega.
Minu otsustada on, kas toimin kooskõlas Jumala tahte ja ajastusega.
Kui seda teen, on mul Jumala kindel tõotus,
mille Ta tingimata täidab.
Tõotus kuulub õigusega mulle.
Ning Jumala Vaim minu sees kinnitab seda.
Vaata. Igas usklikus elab Püha Vaim.
Tema ülesanne oli meile esmalt näidata, et oleme eksinud.
Tema ülesanne oli meile näidata, mis on pääste.
Tema ülesanne on meile näidata, kes on Jumal.
Tema ülesanne on aidata meil elada nii, nagu Jumal on plaaninud.
Tal on palju ülesandeid.
Ja Tal on veel üks ülesanne.
Ilmutada tõde. Näidata meile tõde.
Sellega on nõnda: kui me otsime Jumalat mingis küsimuses
ja me teame, et Ta tahab teha täpselt seda, mida on öelnud, siis meie vaim...
Näen seda nii:
kui palun Jumalalt midagi, mis pole Tema tahe, tekib sahin.
Nagu telekas või raadio, mis sahiseb.
Head pole selles midagi.
Ei midagi head.
Vaimus ma tean, kui sees hakkab sahisema.
Sina tead samuti. Aamen?
Püha Vaim, kes on su sees.
Tema vaigistab su sisemuse.
Sa tunnetad.
Ta aitab sul tunnetada: "See on Isa tahe, seda ma teen."
Sel põhjusel võimegi esitada oma palve julgusega.
Viimane asi.
Lisaks eelmisele annab Püha Vaim meile rahu.
Ma tean, et mul on õigus paluda,
kui mu südames on selle suhtes rahu.
Kust ma tean, et see on õige?
Mõtlen, kas see on olemas Jumala Sõnas
ja kas Jumala Sõna lubab seda.
Kas see käib kokku sellega, kes oled Jumala lapsena.
Mis on tõotuste kättesaamisel meie osa?
Eeldame, et kõike teeb Jumal.
Sellele on kolm lühikest vastust.
Vaata.
Kui haaran kinni mõnest Jumala selgesõnalisest tõotusest -
mille kohta on salm -,
pean tegema kolme asja.
Esimene - kuulekus.
Esimene.
Teine - usk.
Pean Teda uskuma.
Ja kolmas - kannatlikkus. Pean Teda ootama.
Sa tead, et Ta täidab oma lubaduse.
Pead seda uskuma ning ootama kannatlikult selle täitumist.
Inimesed võivad palvetada Jumala tahte kohaselt.
Paluda õiget asja.
Jumal kuuleb neid.
Siis aga teevad nad suure vea, sest tahavad seda kohe.
Või järgmiseks nädalaks.
Aga Tema, kes on loonud aja, valitseb selle üle.
Ning Tema, kes on loonud aja, on loonud ka eesmärgi su elu jaoks.
Jumal teab tulevikku, minevikku, olevikku ja kõike vahepealset.
Ta teab täpselt, millal see peaks juhtuma.
Ja Ta teab täpselt, kuidas see juhtub.
Mõnikord paneb Ta meid proovile.
Ajaga.
Et Teda usaldaksime.
Ja kui ma lähen Temast ette, näitan oma usaldamatust.
"Muidugi ma usaldan sind." Ei-ei.
Kui tõesti usaldan Teda, siis usaldan ka Tema ajastust, mitte enda oma.
Kuna Tema ajastus, nagu kõik muugi kõikväelise Jumala puhul, on täiuslik.
Paljud jooksevad kokku, et saada Jumalalt õnnistust.
Nad peavad saama selle kohe, mitte siis, kui Jumal tahab.
See lööb kõik segi.
Tahan sulle midagi öelda.
Kas tead, kui õnnistatud sa oled?
See raamat, 66 raamatut.
Jumala Sõna ja kõik need leheküljed, mis on täidetud tõotustega.
See kuulub igale Jumala lapsele.
Miks üldse peaks sellele midagi asemele otsima?
Kompassist parem.
Vaimulikus ja igas muus mõttes.
Parem kui nõustaja. Sellest paremat nõu ei anna keegi.
Ainult Jumala Sõna annab sulle, mida vajad.
Imeline Jumal, kes sind armastab.
Tal on parim plaan.
Selline, mille kujundab sõltumatu ja täiuslik Jumal, kes sind armastab.
Selline plaan.
Ta ütleb, et kui Talle kuuletud, Teda usaldad ja kannatlikult ootad,
siis Ta annab sulle parima, mis Tal on anda.
Isa, oleme südamest tänulikud, et oled meiega kannatlik.
Oleme pikaldased õppima. Aitäh, et oled meiega kannatlik.
Palun nende pärast, kes on kuulnud tänast jutlust,
kelle elus on raskused, kaotus ja puudus ning kes ei oska abi otsida.
Nad kahtlevad Su armastuses.
Palun julgusta täna nende südant.
Jah, Sa armastad neid, tead nende vajadusi ja tahad need täita.
Enda ajal ja tahte järgi.
Isa, palun, et Püha Vaim valgustaks meile uuesti,
kui suur varandus meil on.
Valgustaks uuesti, kui väga Sa meid armastad, kõikepidi.
Jeesuse nimel, aamen.
Kui sa ei tunne Jeesust kui oma Päästjat,
üritad sa tulla toime selles segipööratud maailmas
ilma Temata, kes on sinu kõige suurem abiline.
Kõige mõistlikum tegu oleks paluda Jeesuselt andeks oma patud,
tunnistada, et oled patune ja Talle vastu pannud.
Paluda Tal andestada, sest Ta suri ja valas oma vere Kolgata ristil.
Palud Talt andestust, sest Ta lubas seda teha. Mitte et sa seda vääriksid.
Alista Talle oma elu.
Lase Tal oma elu juhtida.
Las Tema juhatab sind.
Ja nii muutub korraga kõik. Seda soovingi sulle.
Kui saade on olnud sulle õnnistuseks,
külasta meie kodulehte intouch.org.
"Ühenduses" juhib inimesi kõikjal maailmas Jumala tundmisse
ja ehitab üles kohalikku kogudust.
Saadet toetab In Touchi organisatsioon
ning see on saanud teoks Jumala armu, palvete ja annetuste toel.
Tõlge: Karin Reisko